钦定古今图书集成/明伦汇编/氏族典/第437卷 > 马庆祥
## 钦定古今图书集成/明伦汇编/氏族典/第437卷 > 马庆祥

按《金史马庆祥传》：“庆祥，字瑞宁，本名习礼吉思。先世
自西域入居临洮狄道，以马为氏，后徙家净州天山。
泰和中，试补尚书省译史。大安初，授开封府判官。元
兵出陕右，朝廷命庆祥拜凤翔府路兵马都总管判
官。元光元年，萌古不花将攻凤翔，行省檄庆祥与治
中胥谦分道清野，遇先锋于浍水，战不利，且行且战”，
将及城，会元兵邀其归路，围数匝，欲降之，不屈而死，
谥忠愍。胥谦及其子嗣亨亦不屈死。正大二年，哀宗
诏褒死节士，若马习礼吉思、王清、田荣、李贵、王斌、冯
万奴、张德威、高行中、程济、姬𤣱、张山等十有三人，为
立褒忠庙，仍录其孤。